stanford-oval/wikipedia huggingface dataset:
คีตาญชลี (วงดนตรี)
อัลบั้มร่วมกับศิลปินคนอื่น

กำไรชีวิต ชุด 1-2 (2533)
ภูผา รำลีก (2535) (ภายหลังได้มีการเปลี่ยนปกใหม่ พร้อมชื่อใหม่เป็น "บทเพลงจากภูผา ฝากใจสู่นาคร ดาวแดงแห่งภูพาน)
บทเพลงจากภูผา (2536)
หมายเหตุประเทศไทย (2536)
ผูกพัน (2536) - จัดทำขึ้นเพื่อช่วยเหลือเด็กด้อยโอกาส
หาเงินสร้างบ้าน (2537)
น้ำใจพี่น้องผองเพื่อน ประเสริฐ จันดำ (2538)
เพื่อชีวิตร้องลูกทุ่ง (2539)
ป่าตะโกน (2539) - จัดทำขึ้นเพื่อรักษา ป่าใหญ่ สานใยชีวิต
ตุลาธาร (ตุลาคม 2540) - จัดทำขึ้นเพื่อรำลึก 25 ปี 14 ตุลา
เสรีภาพ (ตุลาคม 2541) - จัดทำขึ้นเพื่อสมทบทุนสร้างอนุสรณ์สถาน14 ตุลาคม
สืบสานตำนานเพลงคนเพื่อชีวิต (2545)
ตำนานประชาธิปไตย (2546)
ทศวรรษ พฤษภาประชาธรรม (2550)
ร่วมพลิกชะตากรรมชาติ อ่าน คิด ลงประชามติ รธน. (2550) - จัดทำขึ้นโดย คณะอนุกรรมการประชาสัมพันธ์ ในคณะกรรมการอำนวยการการมีส่วนร่วมของประชาชนในการจัดทำรัฐธรรมนูญฯ สำนักเลขาธิการนายกรัฐมนตรี
บันทึกประวัติศาสตร์เพลงชีวิต พันธมิตรประชาธิปไตย (2551) - จัดทำขึ้นเพื่อสนับสนุนกองทุนเพลงกู้ชาติ
แสงดาวแห่งศรัทธา (สิงหาคม 2553) - จัดทำขึ้นเพื่อมูลนิธิ มิตรภาพบำบัด เป็นมูลนิธิที่ทำหน้าที่สืบสานเจตนารมณ์ในการสร้างเครือข่ายจิตอาสา
รำลึก 15 สีบสาน 20 ปี วีรชนพฤษภา 35 (พฤษภาคม 2555) - จัดทำขึ้นเพื่อคารวะวีรชนพฤษภา 35
เพลงพิเศษ

193 วันรำลึก (2552)
คอนเสิร์ต

คอนเสิร์ต คนรักป่า (22 เมษายน 2533)
กระทิง คอนเสิร์ต เขาใหญ่ มหกรรมคอนเสิร์ตเพลงเพื่อชีวิต (23 ตุลาคม 2536)
คอนเสิร์ต ลำตะคอง มหกรรมดนตรีเพื่อชีวิต ครั้งประวัติศาสตร์ (16 มีนาคม 2537)
คอนเสิร์ต รวมนํ้าใจศิลปินเพื่อชีวิต แต่มิตร ประเสริฐ จันดำ (22 กันยายน 2538)
คอนเสิร์ต มหกรรมคอนเสิร์ตเพื่อธรรมชาติและชีวิต ครั้งที่ 2 (29-30 มกราคม 2542)
คอนเสิร์ต ปันศรัทธาและอาทร (2545)
คอนเสิร์ต มหกรรมคอนเสิร์ตเพื่อธรรมชาติและชีวิต ครั้งที่ 8 (8 ตุลาคม 2545)
คอนเสิร์ต มหกรรมคอนเสิร์ตเพื่อธรรมชาติและชีวิต ครั้งที่ 9 (5 เมษายน 2546)
คอนเสิร์ต มหกรรมดนตรีเพื่อธรรมชาติและชีวิต ครั้งที่ 10 (11 ธันวาคม 2547)
คอนเสิร์ต เอาประเทศไทยของเราคืนมา (19 กันยายน 2549)
คอนเสิร์ต มหกรรมดนตรีเพื่อธรรมชาติและชีวิต ครั้งที่ 3 (21 มกราคม 2550)
คอนเสิร์ต ผาดำ ครั้งที่ 1 (28 เมษายน 2550)
คอนเสิร์ต พันธมิตรประชาธิปไตย (22 ธันวาคม 2550)
คอนเสิร์ต มหกรรมดนตรีเพื่อธรรมชาติและชีวิต ครั้งที่ 11 (26 ธันวาคม 2550)
คอนเสิร์ต ผาดำ ครั้งที่ 2 (15 มีนาคม 2551)
คอนเสิร์ต 60 ปี วีรชนคนกล้า (รับเชิญ) (29 เมษายน 2551)
คอนเสิร์ต ลูกทุ่งเพื่อชีวิต รำลึก 35 ปี 14 ตุลา 2516 33 ปี ลูกทุ่งสัจจธรรม (11 ตุลาคม 2551)
คอนเสิร์ต มหกรรมดนตรีเพื่อธรรมชาติและชีวิต ครั้งที่ 12 (12 ธันวาคม 2551)
คอนเสิร์ต ศิลปะ ดนตรี กวี การเมือง ตอน ยิ้มกลางสายฝน (8 สิงหาคม 2552)
คอนเสิร์ต มหกรรมดนตรีเพื่อธรรมชาติและชีวิต ครั้งที่ 13 (30 มกราคม 2553)
คอนเสิร์ต มหกรรมดนตรีเพื่อชีวิตและธรรมชาติ ครั้งที่ 14 (23 มกราคม 2553)
คอนเสิร์ต แคมป์ไฟดนตรี มาลีฮวนน่า ครั้งที่ 1 (6 กุมภาพันธ์ 2553)
คอนเสิร์ต แสงดาวแห่งศรัทธา (25 กันยายน 2553)
คอนเสิร์ต 20 ปี สานสัมพันธ์ คาราวาน-พยุหะ 2535-2554 (22 มกราคม 2554)
คอนเสิร์ต มหกรรมดนตรีเพื่อธรรมชาติและชีวิต ครั้งที่ 15 (19 กุมภาพันธ์ 2554)
คอนเสิร์ต คืนให้แผ่นดินเกิด สานฝันสู่สันติสุข 2 (28 เมษายน 2555)
คอนเสิร์ต รำลึกถึงปีที่ 20 เหตุการณ์พฤษภาประชาธรรม (18 พฤษภาคม 2555)
คอนเสิร์ต เพื่อเพื่อน For Friends (20 มีนาคม 2556)
แหล่งข้อมูลอื่น

ฟังเพลง จากชุด เสียงจากคีตาญชลี (2524)
วิดีโอเพลง เสียงจากคีตาญชลี
พระเจ้าโจวเหวิน

พระเจ้าโจวเหวิน (จีน: 周文王; พินอิน: Zhōu Wén Wáng; 1152–1050 ปีก่อน ค.ศ.) เป็นพระสมัญญานามที่ประทานให้แก่ จี ชาง (จีน: 姬昌) ผู้เฒ่าแห่งรัฐโจวในช่วงปีสุดท้ายของราชวงศ์ชางในจีนโบราณ จี ชางสวรรคตก่อนสงครามโจว-ชางสิ้นสุด และจี ฟา พระราชโอรสองค์ที่ 2 ทำการพิชิตสำเร็จหลังยุทธการมู่เหย่ และจี ชางได้รับเกียรติหลังสวรรคตให้เป็นผู้ก่อตั้งราชวงศ์โจว บางคนจัดให้พระองค์เป็นวีรบุรุษคนแรกในประวัติศาสตร์จีน
อ่านเพิ่ม

Ci Hai Bian Ji Wei Yuan Hui (辞海编辑委员会). Shanghai Ci Shu Chu Ban She (Shanghai), 1979  (ในภาษาจีน)
Wu, K. C. The Chinese Heritage. Crown Publishers (New York), 1982. ISBN 0-517-54475-X.
| ก่อนหน้า |  | พระเจ้าโจวเหวิน |  | ถัดไป |
| --- | --- | --- | --- | --- |
| พระเจ้าโจวจี  |  | พระมหากษัตริย์จีน  (1099 ปีก่อนคริสตกาล - 1050 ปีก่อนคริสตกาล) |  | พระเจ้าโจวอู่ |
| ด ค กรายพระนามพระมหากษัตริย์ราชวงศ์โจว |
| --- | --- |
โจวตะวันตก:  เหวิน (จี ชาง)  อู่ (จี ฟา)  เฉิง (จี สง)  คัง (จี จ้าว)  เจา (จี เสีย)  มู่ (จี มั่น)  ก้ง (จี อี้หู)  อี้ (จี เจี้ยน)  เซี่ยว (จี พีฟาง)  อี๋ (จี เสีย)  ลี่ (จี หู)  กงเหอ  เซฺวียน (จี จิ้ง)  โยว (จี กงเสิง) 
โจวตะวันออก (ยุคชุนชิว):  ผิง (จี ยี่จิว)  หฺวัน (จี หลิน)  จวง (จี โถว)  ซี (จี หูฉี)  ฮุ่ย (จี ล่าง)  เซียง (จี เจิ้ง)  ฉิ่ง (จี เหรินเฉิน)  ควง (จี ปัน)  ติ้ง (จี ยฺหวี)  เจี่ยน (จี อี๋)  หลิง (จี เซี่ยซิน)  จิ่ง (จี กุย)  เต้า (จี เหมิ่ง)  จิ้ง (จี ไก้) 
โจวตะวันออก (ยุคจ้านกว๋อ):  หยวน (จี เหริน)  เจินติ้ง (จี เจีย)  อาย (จี ชวี่จี)   ซือ (จี ชู)  เข่า (จี เวย์)  เวย์เลี่ย (จี อู่)  อาน (จี เจียว)  เลี่ย (จี ซี)  เสี่ยน (จี เปี่ยน)  เชิ่นจิ้ง (จี ติ้ง)  หนั่น (จี เหยียน)  ฮุ่ยที่ 2 
เซี่ย → ชาง → โจว → ฉิน → ฮั่น → สามก๊ก → จิ้น / สิบหกรัฐ → เหนือ / ใต้ → สุย → ถัง → สิบรัฐ → เหลียว / ซ่ง / เซี่ยตะวันตก / จิน → หยวน → หมิง → ชิง → สาธารณรัฐจีน / สาธารณรัฐประชาชนจีน
กองเรือเฉพาะกิจผสม 151

พลเรือตรี ธานินทร์ ลิขิตวงศ์ จากกองทัพเรือไทย (ซ้าย) เข้ารับหน้าที่แทน พลเรือจัตวา อาเก้ บูร์ เจนเซ่น กองทัพเรือเดนมาร์ก (ขวา) ในตำแหน่งผู้บัญชาการในพิธีเปลี่ยนผู้บัญชาการกองเรือเฉพาะกิจร่วม 151 (CTF-151) โดยมี พลเรือโท มาร์ก ฟ็อกซ์ กองทัพเรือสหรัฐ ผู้บัญชาการกองกำลังผสมทางทะเลเป็นพยาน
กองเรือเฉพาะกิจผสม 151 (อังกฤษ: Combined Task Force 151: CTF-151) เป็นกองเรือเฉพาะกิจทางทะเลหลายชาติที่จัดตั้งขึ้นในปี พ.ศ. 2552 เพื่อตอบสนองต่อการโจมตีของโจรสลัดในอ่าวเอเดนและนอกชายฝั่งตะวันออกของโซมาเลีย ภารกิจของหน่วยคือหยุดยั้งโจรสลัดและการปล้นด้วยอาวุธในทะเล และร่วมมือกับพันธมิตรในภูมิภาคและพันธมิตรอื่น ๆ เพื่อสร้างศักยภาพและปรับปรุงความสามารถที่เกี่ยวข้องเพื่อปกป้องการค้าทางทะเลระดับโลกและรักษาเสรีภาพในการเดินเรือ ปฏิบัติการของกองเรือเฉพาะกิจผสมนี้ปฏิบัติการร่วมกันกับปฏิบัติการอาตาลันตา (Operation Atalanta) ของสหภาพยุโรปและปฏิบัติการโอเชียนชิลด์ของเนโท
ณ วันที่ 10 กันยายน พ.ศ. 2567 ผู้บัญชาการกองเรือเฉพาะกิจผสม 151 คือพลเรือเอก Rüştü Sezer แห่งกองทัพเรือตุรกี
ประวัติ

กองเรือเฉพาะกิจผสม 151 ก่อตั้งขึ้นเมื่อวันที่ 12 มกราคม พ.ศ. 2552 เพื่อตอบสนองต่อการโจมตีของโจรสลัดในโซมาเลีย "โดยมีภารกิจเฉพาะตามคำสั่งของข้อมติคณะมนตรีความมั่นคงแห่งสหประชาชาติที่ 1816, 1838, 1846, 1851 และ 1897" กองเรือเฉพาะกิจผสม 150 จัดการเรื่องความปลอดภัยทางทะเลและการต่อต้านการก่อการร้ายเป็นหลัก ขณะที่โจรสลัดถือเป็นภารกิจบังคับใช้กฎหมายมากกว่า กองเรือเฉพาะกิจผสมก่อตั้งขึ้นเป็นกองเรือเฉพาะกิจตามภารกิจ เมื่อก่อตั้งขึ้นในปี พ.ศ. 2552 ปฏิบัติการภายใต้คำสั่งต่อต้านโจรสลัดของข้อมติคณะมนตรีความมั่นคงแห่งสหประชาชาติ กองเรือเฉพาะกิจผสมไม่ถูกจำกัดด้วยข้อจำกัดทางภูมิศาสตร์ คำสั่งของพวกเขา "ขึ้นอยู่กับขอบเขตของข้อมติคณะมนตรีความมั่นคงแห่งสหประชาชาติที่ต่อต้านโจรสลัด" ในเดือนกุมภาพันธ์ พ.ศ. 2554 กลุ่มโจรสลัดได้จี้เรือที่ชักธงปานามา รัฐบาลพุนต์แลนด์ระบุว่าพวกเขาไม่ต้องการให้เรือและฐานทัพโจรสลัดถูกยึดใกล้กับโบซาโซ โจรสลัดบังคับให้ลูกเรือของเรือไปทางทิศใต้เพื่อไปยังพื้นที่ชายฝั่งที่ไม่ถูกยอมรับ พลเรือเอก แม็กไนท์ ได้สนทนากับ จาทิน ดูอา และหน่วยซีลของกองทัพเรือได้ช่วยตัวประกันสองคนที่ถูกกักขังอยู่ในค่ายที่อยู่ห่างไกลออกไป หน่วยซีลสังหารโจรสลัดไปประมาณ 9 คน
ในเดือนมกราคม พ.ศ. 2555 โจรสลัดโซมาเลีย 6 คนได้เปิดฉากโจมตีเรือบรรทุกสินค้าขนาดใหญ่ MV Sunshine ซึ่งอยู่ห่างจากชายฝั่งโอมานไปประมาณ 100 ไมล์ การโจมตีนี้เรียกว่าเป็นการโจมตีตามตำรา โจรสลัดใช้ปืน เอเค-47 เครื่องยิงจรวด ตะขอเกาะ และพยายามติดบันไดเข้ากับเรือ โจรสลัดโยนอาวุธลงน้ำเพื่อให้ทีมที่ขึ้นเรือไม่สามารถจับกุมพวกเขาได้ พวกเขาให้อาหารและน้ำแก่โจรสลัด และในที่สุดก็ปล่อยพวกเขาออกไป ชาวโซมาเลียไม่รู้ว่าเฮลิคอปเตอร์จาก ยูเอสเอส โมบาย เบย์ กำลังติดตามการเคลื่อนไหวของพวกโจรสลัด โจรสลัดจึงมุ่งหน้ากลับไปที่เรือใบของอิหร่าน เรือยูเอสเอส คิดด์ สามารถติดตามเรือ Al Mulahi ได้และสังเกตเห็นว่ามีชาวตะวันออกกลางอยู่บนเรือด้วย เดอะนิวยอร์กไทมส์ รายงานว่าเกิดการเผชิญหน้า หลังจากนั้น ชาวโซมาเลียยังคงซ่อนตัวอยู่ และกัปตันชาวอิหร่านได้พูดคุยกับชาวอเมริกัน
รูปขบวน

ระหว่างปี พ.ศ. 2545 ถึง 2547 กองทัพเรือร่วมชุดแรกที่รับผิดชอบการต่อต้านการก่อการร้ายในพื้นที่ได้รับการขนานนามว่ากองเรือเฉพาะกิจ 151
เมื่อวันที่ 8 มกราคม พ.ศ. 2552 ณ กองบัญชาการทัพเรือที่ 5 ของสหรัฐในกรุงมานามา ประเทศบาห์เรน พลเรือโท วิลเลียม อี. กอร์ตนีย์ กองทัพเรือสหรัฐ ได้ประกาศจัดตั้ง กองเรือเฉพาะกิจผสม 151 (CTF-151) เพื่อต่อสู้กับภัยคุกคามจากโจรสลัดนอกชายฝั่งโซมาเลีย โดยมีพลเรือตรี เทอเรนซ์ อี. แม็กนไนท์ เป็นผู้บังคับบัญชา เรือยูเอสเอส ซานอันโตนิโอ (LPD-17) ได้รับการมอบหมายให้เป็นเรือธงลำแรกของกองเรือเฉพาะกิจผสม 151 โดยทำหน้าที่เป็นฐานเตรียมการล่วงหน้าทางน้ำ (afloat forward staging base: AFSB) สำหรับส่วนกำลังต่อไปนี้:
ชุดตรวจค้นและจับกุมเรือต้องสงสัย (VBSS) ของกองทัพเรือสหรัฐจำนวน 14 นาย
กลุ่มปฏิบัติการเคลื่อนที่ (Deployable Operations Group) ยามฝั่งสหรัฐ ประกอบไปด้วยสมาชิกชุดความปลอดภัยและความมั่นคงทางทะเล (Maritime Safety and Security Team: MSST) 91104 ประมาณ 24 นาย และหนึ่งหน่วยแยกบังคับใช้กฎหมาย (Law Enforcement Detachment: LEDET) ที่มีสมาชิก 8 คน ได้แก่ ส่วนแยกบังคับใช้กฎหมาย 405
หมวดพลซุ่มยิงลาดตระเวน กองพันที่ 2 กรมนาวิกโยธินที่ 6 กองพันนาวิกโยธินที่ 26 (26th Marine Expeditionary Unit: 26th MEU) ย้ายข้ามมาจากยูเอสเอส อิโวจิมา (LHD-7)
หมวดที่ 3 (กองร้อยกอล์ฟ กองพันนาวิกโยธินที่ 26) หน่วยแยกสารวัตรทหาร และเจ้าหน้าที่ข่าวกรอง
ศัลยแพทย์ประจำทัพเรือชุด 8 ที่มีความสามารถในการผ่าตัดระดับ 2 เพื่อรับมือกับการบาดเจ็บ การผ่าตัด การดูแลวิกฤต และการอพยพทางการแพทย์
นาวิกโยธินประมาณ 75 นายพร้อมเฮลิคอปเตอร์ เอเอช-1 ซูเปอร์คอบรา (เอเอช-1ดับบิว) จำนวน 6 ลำ และเฮลิคอปเตอร์ ยูเอช-1เอ็น ฮิวอี้ จำนวน 2 ลำ จากฝูงบินเฮลิคอปเตอร์ขนาดกลางนาวิกโยธินที่ 264 (Marine Medium Helicopter Squadron 264: HMM-264) ของกองพันนาวิกโยธินที่ 26 ย้ายข้ามมาจากเรือ ยูเอสเอส อิโวจิมะ
เฮลิคอปเตอร์เอชเอช-60เอช จำนวน 3 ลำจ ากฝูงบินต่อต้านเรือดำน้ำที่ 3 (Helicopter Anti-Submarine Squadron 3: HS-3) ย้ายข้ามมาจากเรือยูเอสเอส ธีโอดอร์ รูสเวลต์ (CVN-71)
ในช่วงแรกกองเรือเฉพาะกิจผสม 151 ประกอบด้วย ซานอันโตนิโอ, ยูเอสเอส มาฮาน (DDG-72) และเอชเอ็มเอส พอร์ตแลนด์ (F79) โดยคาดว่าจะมีการส่งเรือรบเพิ่มเติมเข้าร่วมกองกำลังนี้ คาดว่าจะมี 20 ประเทศเข้าร่วมกองกำลังนี้ รวมถึงแคนาดา, เดนมาร์ก, ฝรั่งเศส, ญี่ปุ่น, เกาหลีใต้, เนเธอร์แลนด์, ปากีสถาน, สิงคโปร์, ไทย และสหราชอาณาจักร ซึ่งทั้งหมดได้ให้คำมั่นที่จะเข้าร่วมในกองเรือเฉพาะกิจผสมนี้
เมื่อวันที่ 5 เมษายน พ.ศ. 2552 พลเรือตรี มิเชลล์ เจ. โฮเวิร์ด จากกองทัพเรือสหรัฐได้รับหน้าที่เป็นผู้บังคับบัญชากองเรือเฉพาะกิจผสม 151 และกองเรือโจมตีโพ้นทะเลที่ 2 (Expeditionary Strike Group 2) เมื่อวันที่ 29 พฤษภาคม รัฐบาลออสเตรเลียได้ให้คำมั่นที่จะสนับสนุน โดยมอบหมายให้กับเรือฟริเกต เอชเอ็มเอเอส วาร์รามุงกา (FFH 152) จากภารกิจในอ่าวเปอร์เซียไปยังกองเรือเฉพาะกิจ รวมถึงเครื่องบินตรวจการณ์ทางทะเล พี-3 โอไรออน
รูปขบวน > การเข้าร่วมของกองทัพเรือไทย

กองทัพเรือไทยได้ส่งหมู่เรือปราบปรามโจรสลัดเข้าร่วมปฏิบัติการจำนวน 2 ชุด ได้แก่
ชุดที่ 1 ออกเดินทางจากประเทศไทยในวันที่ 10 กันยายน พ.ศ. 2553 และเริ่มปฏิบัติการระหว่างวันที่ 1 ตุลาคม พ.ศ. 2553 ถึงวันที่ 2 มกราคม พ.ศ. 2554  ประกอบไปด้วยเรือหลวงสิมิลัน และเรือหลวงปัตตานี พร้อมด้วยเฮลิคอปเตอร์ประจำเรือแบบเบลล์ 212 จำนวน 2 ลำ ชุดปฏิบัติการพิเศษทางเรือ และกำลังพลประจำเรือรวม 351 นาย ซึ่งมี พลเรือตรี ไชยยศ สุนทรนาค ตำรงตำแหน่งผู้บังคับหมู่เรือ ปฏิบัติหน้าที่ในการคุ้มครองเรือสินค้าและเรือประมงของไทยและนานาชาติ และเดินทางกลับมาถึงประเทศไทยในวันที่ 20 มกราคม พ.ศ. 2554 ระยะเวลาปฏิบัติภารกิจในพื้นที่ 130 วัน
ชุดที่ 2 ออกเดินทางจากประเทศไทยในวันที่ 12 กรกฎาคม พ.ศ. 2554 ประกอบไปด้วยเรือหลวงสิมิลัน และเรือหลวงนราธิวาส พร้อมด้วยเฮลิคอปเตอร์ประจำเรือแบบเบลล์ 212 จำนวน 1 ลำ ชุดปฏิบัติการพิเศษทางเรือ และกำลังพลประจำเรือรวม 368 นาย ซึ่งมี พลเรือตรี ธานินทร์ ลิขิตวงศ์ ดำรงตำแหน่งผู้บังคับหมู่เรือ และนาวาเอก ภราดร พวงแก้ว เป็นผู้บังคับหน่วยเรือปราบปรามโจรสลัด ปฏิบัติหน้าที่ในการคุ้มครองเรือสินค้าและเรือประมงของไทยและนานาชาติเช่นเดิม และเดินทางกลับมาถึงประเทศไทยในวันที่ 28 พฤศจิกายน พ.ศ. 2554 ระยะเวลาปฏิบัติภารกิจในพื้นที่ 140 วัน
รูปขบวน > การเข้าร่วมของกองทัพเรือไทย > ปฏิบัติการสำคัญ

ปฏิบัติการสำคัญของกองทัพเรือไทยระหว่างการเข้าร่วมกองเรือเฉพาะกิจผสม 151 เรือหลวงสิมิลันได้เข้าช่วยเหลือเรือสินค้าสัญชาติไลบีเรีย MSC NAMIBIA II ขนาด 24,000 ตัน แล่นออกจากอ่าวเอเดน ถูกกลุ่มโจรสลัด 6 ราย กำลังยิงจรวจอาร์พีจีใส่เรือทางกราบขวาและซ้าย พร้อมทั้งกระสุนปืนเล็ก ผู้บังคับหน่วยเรือจึงสั่งการให้เฮลิคอปเตอร์แบบเบลล์ 212 บินเข้าสกัดขัดขวางการโจมตีจนเรือโจรสลัดล่าถอยไปทางฝั่งโซมาเลีย และบินกดดันจนเรือโจรสลัดหยุดเครื่องยนต์ และกองกำลังผสมทางทะเลได้สั่งการให้เรือ ยูเอสเอส ฮาวเวิร์ด ส่งเฮลิคอปเตอร์เข้าตรวจสอบและตรวจค้นเรือของโจรสลัด จากนั้นเรือหลวงสิมิลันจึงได้สั่งการให้เฮลิคอปเตอร์บินคุ้มกันเรือสินค้าดังกล่าวจนพ้นพื้นที่รับผิดชอบ และได้รับจดหมายอิเล็กทรอนิกส์ขอบคุณทหารเรือไทยจากเรือลำดังกล่าวในเวลาต่อมา
มาตรการเฉพาะกิจ

มาตรการที่ดำเนินการโดยกองเรือเฉพาะกิจ ได้แก่ การเฝ้าระวังตลอด 24 ชั่วโมง การถอดบันไดทางเข้า การรายงานการดำเนินการที่น่าสงสัยไปยังหน่วยงานที่เกี่ยวข้อง การใช้ไฟส่องสว่างบนดาดฟ้า ลวดหนาม ตาข่าย สายดับเพลิง รั้วไฟฟ้า และอุปกรณ์เฝ้าระวังและตรวจจับ การป้องกันจุดที่เข้าถึงได้ต่ำที่สุด การใช้ความเร็วในการหลบเลี่ยงการโจมตีของโจรสลัด และการรวมกลุ่มในการขนส่ง
กองกำลังผสมทางทะเล (Combined Maritime Forces: CMF) ได้จัดตั้งพื้นที่ลาดตระเวนรักษาความปลอดภัยทางทะเล (Maritime Security Patrol Area: MSPA) ในอ่าวเอเดนเมื่อเดือนสิงหาคม พ.ศ. 2551 เพื่อจัดเตรียมความพยายามระดับนานาชาติในการปราบปรามโจรสลัด ความพยายามของกองกำลังผสมเกี่ยวข้องกับกองเรือเฉพาะกิจผสม 150 ที่ลาดตระเวนในพื้นที่ด้วยเครื่องบินและเรือ อย่างไรก็ตาม กฎบัตรของกองเรือเฉพาะกิจผสม 150 ซึ่งจัดตั้งขึ้นในช่วงเริ่มต้นของปฏิบัติการเอนดูริ่งฟรีดอม มีไว้สำหรับการดำเนินการรักษาความปลอดภัยทางทะเลในอ่าวโอมาน อ่าวเอเดน ทะเลอาหรับ มหาสมุทรอินเดีย และทะเลแดง ปฏิบัติการดังกล่าวรวมถึงการยับยั้งกิจกรรมการคุกคาม เช่น การค้าอาวุธและการลักลอบขนยาเสพติด
การช่วยเหลือ กัปตัน ริชาร์ด ฟิลลิปส์

ในปี พ.ศ. 2552 มีโจรสลัดโจมตีเรือ เมอร์สค์ อลาบามา เจ้าหน้าที่กู้ภัยรวมถึงหน่วยซีลทีมซิกซ์ เมื่อวันที่ 7 เมษายน พ.ศ. 2552 มีคำแนะนำจากหน่วยงานบริหารการเดินเรือของสหรัฐ ระบุว่าให้เรือต่าง ๆ อยู่ห่างจากชายฝั่งโซมาเลีย 600 ไมล์เนื่องจากโจรสลัดที่เพิ่มขึ้น โจรสลัดโซมาเลียตั้งเป้าไปที่อ่าวเอเดนเป็นหลัก เนื่องจากเรือส่วนใหญ่ที่มุ่งหน้าไปยังคลองสุเอซซึ่งอยู่ที่นั่น อย่างไรก็ตาม ด้วยกองเรือเฉพาะกิจผสม 151 เรือรบจีน รัสเซีย และปฏิบัติการอาตาลันตา ทั้งหมดรวมตัวกันอยู่ในบริเวณนั้น โจรสลัดจึงถูกบังคับให้ต้องมองหาเป้าหมายที่อื่น เมื่อวันที่ 1 เมษายน พ.ศ. 2552 เรือ เมอร์สค์ อลาบามา มุ่งหน้าไปยังอ่าวเอเดน กัปตันฟิลลิปส์ไม่รู้ว่ามีโจรสลัดกำลังเดินทางมายังเรือของเขา ในที่สุด กัปตันฟิลลิปส์และลูกเรือก็ถูกเรือของโจรสลัด 3 ลำ ล้อมรอบโดยมีเรือแม่ของพวกเขาไล่ตาม โดยอยู่ห่างออกไป 8 ไมล์ ในที่สุด กัปตันฟิลลิปส์ก็กดปุ่มแจ้งเตือนแบบเงียบ ๆ เพื่อส่งสัญญาณให้ทีมค้นหาและกู้ภัยเข้ามาช่วยเหลือ มีอยู่ช่วงหนึ่งที่มีรายงานว่าเกิดการเผชิญหน้าระหว่างลูกเรือของเรือกับโจรสลัด ในที่สุดพวกเขามีการเรียกร้องให้มีการแลกเปลี่ยนนักโทษ และกัปตันฟิลลิปส์ก็เป็นคนแรก ๆ ที่ได้รับการปล่อยตัวลงบนเรือชูชีพ
ความสำเร็จ

พลเรือโท บิล กอร์ตนีย์ กล่าวว่าเนื่องจากมาตรการเชิงรุกที่ชาวเรือเดินทะเลบางส่วนใช้ เหตุการณ์โจรสลัดในภูมิภาคจึงลดลง นอกจากนี้ เขายังเตือนด้วยว่า “ความพยายามของกองกำลังผสมและกองทัพเรือนานาชาติจะไม่สามารถแก้ไขปัญหาโจรสลัดได้”
รายชื่อผู้บัญชาการ

พลเรือจัตวา Roger Girouard, กองทัพเรือแคนาดา เป็นกองเรือเฉพาะกิจ 151
พลเรือตรี Terence E. McKnight, กองทัพเรือสหรัฐ
พลเรือตรี Scott Eugene Sanders, กองทัพเรือสหรัฐ
พลเรือตรี Caner Bener, กองทัพเรือตุรกี
พลเรือตรี Bernard Miranda, กองทัพเรือสาธารณรัฐสิงคโปร์
พลเรือตรี Lee Beom-rim, กองทัพเรือสาธารณรัฐเกาหลี
พลเรือตรี Sinan Ertuğrul, กองทัพเรือตุรกี
พลเรือจัตวา Abdul Aleem, กองทัพเรือปากีสถาน
พลเรือตรี Harris Chan Weng Yip, กองทัพเรือสาธารณรัฐสิงคโปร์
นาวาเอก Jim Gilmour, ราชนาวีนิวซีแลนด์
พลเรือตรี Kaleem Shaukat, กองทัพเรือปากีสถาน
พลเรือจัตวา Aage Buur Jensen, กองทัพเรือเดนมาร์ก
พลเรือตรี ธานินทร์ ลิขิตวงศ์, กองทัพเรือไทย
พลเรือตรี Anho Chung, กองทัพเรือสาธารณรัฐเกาหลี
พลเรือตรี Oguz Karaman, กองทัพเรือตุรกี
พลเรือจัตวา Muhammad Hisham, กองทัพเรือปากีสถาน
พลเรือตรี Giam Hock Koon, กองทัพเรือสาธารณรัฐสิงคโปร์
พลเรือจัตวา Muhammad Ihsan Qadir, กองทัพเรือปากีสถาน
พลเรือจัตวา Jeremy Blunden LVO, ราชนาวี
พลเรือจัตวา Aage Buur Jensen, กองทัพเรือเดนมาร์ก ครั้งที่สอง
พลเรือจัตวา Ali Abbas SI (M), กองทัพเรือปากีสถาน
พลเรือตรี Cho Young Joo, กองทัพเรือสาธารณรัฐเกาหลี
พลเรือจัตวา Tony Millar, MNZM, ราชนาวีนิวซีแลนด์
พลเรือตรี ปกรณ์ วานิช, กองทัพเรือไทย
พลเรือจัตวา Asif Hameed Siddiqui, กองทัพเรือปากีสถาน
พลเรือตรี Hiroshi Ito, กองกำลังป้องกันตนเองทางทะเลญี่ปุ่น
นาวาเอก Ayhan Bay, กองทัพเรือตุรกี
พลเรือตรี Zahid Ilyas, กองทัพเรือปากีสถาน
พลเรือตรี Cheong Kwok Chien, กองทัพเรือสาธารณรัฐสิงคโปร์
พลเรือตรี Nam Dong Woo, กองทัพเรือสาธารณรัฐเกาหลี
พลเรือจัตวา Muhammad Shuaib SI (M), กองทัพเรือปากีสถาน
พลเรือตรี Tatsuya Fukuda, กองกำลังป้องกันตนเองทางทะเลญี่ปุ่น
พลเรือตรี Emre Sezenler, กองทัพเรือตุรกี
พลเรือจัตวา Yusuf Almannaei, กองทัพเรือบาห์เรน
พลเรือตรี Daisuke Kajimoto, กองกำลังป้องกันตนเองทางทะเลญี่ปุ่น
พลเรือตรี Saw Shi Tat, กองทัพเรือสาธารณรัฐสิงคโปร์
นาวาเอก Ali Al Rashidi, กองทัพเรือคูเวต
นาวาเอก Alajmi, กองทัพเรือคูเวต
พลเรือตรี Byeong-Ju Yu, กองทัพเรือสาธารณรัฐเกาหลี
นาวาเอก Khaled Hasan Al Kandari, กองทัพเรือคูเวต
พลเรือตรี Yoshiyasu Ishimaki, กองกำลังป้องกันตนเองทางทะเลญี่ปุ่น
พลเรือตรี Nejat Inanir, กองทัพเรือตุรกี
พลเรือจัตวา Abdul Munib, กองทัพเรือปากีสถาน
พลเรือตรี André Luiz Andrade Felix, กองทัพเรือบราซิล
พลเรือตรี Ko Seung-bum, กองทัพเรือสาธารณรัฐเกาหลี
นาวาเอก Mateo G. Carido, กองทัพเรือฟิลิปปินส์
พลเรือตรี Antonio Braz de Souza, กองทัพเรือบราซิล
พลเรือตรี Rüştü Sezer, กองทัพเรือตุรกี  (ปัจจุบัน)
ประวัติการบัญชาการ

กองเรือเฉพาะกิจดังกล่าวมีประเทศต่าง ๆ เข้าร่วมบัญชาการ ดังนี้
ดูเพิ่ม

ปฏิบัติการอาตาลันตา — ปฏิบัติการของสหภาพยุโรปในพื้นที่
ปฏิบัติการโอเชียนชิลด์ — ปฏิบัติการของเนโทในพื้นที่
กองเรือเฉพาะกิจผสม 150 — การลาดตระเวนที่คล้ายคลึงกันในมหาสมุทรอินเดียเพื่อรับมือกับการต่อต้านการก่อการร้าย
พื้นที่ลาดตระเวนรักษาความปลอดภัยทางทะเล
การจี้เรือเมอร์สค์ อลาบามา เมื่อเดือนเมษายน 2552
บรรณานุกรม

McKnight, Terry and Michael Hirsh. Pirate Alley: Commanding Task Force 151 off Somalia. Annapolis, MD : Naval Institute Press, 2012. ISBN 1-61251-134-1 OCLC 785079505
Newsome, Timothy E. Somali Piracy: Are We Making a Mountain Out of a Molehill? Ft. Belvoir: Defense Technical Information Center, 2009. OCLC 574551215
Phillips, Richard, and Stephan Talty. A นาวาเอก's Duty: Somali Pirates, Navy Seals, and Dangerous Days at Sea. New York: Hyperion, 2010. ISBN 1-4013-2380-4 OCLC 430843212
Zogg, Dennis M. Why the U.S. Navy Should Not Be Fighting Piracy Off Somalia. Ft. Belvoir: Defense Technical Information Center, 2009. OCLC 465323456
แหล่งข้อมูลอื่น

U.S. Navy Hunt for Somali Pirates: Behind the Pirate Code
CENTCOM: New Counter-Piracy Task Force Established
Navy creates force devoted to fighting piracy
CTF-151: Counter-piracy
Multinational Task Force Targets Pirates
Arms and Influence at Sea เก็บถาวร 2014-08-08 ที่ เวย์แบ็กแมชชีน
Tag Archive: CTF-151 เก็บถาวร 2021-06-29 ที่ เวย์แบ็กแมชชีน
Combined Maritime Forces (CMF) Operations Counter Piracy Operations, Challenges, Shortfalls and Lessons Learned
New Counter-Piracy Task Force Established
Counter-piracy Mission Off Somalia Remains Problematic เก็บถาวร 2013-12-04 ที่ เวย์แบ็กแมชชีน
The United States Response to Piracy off the Coast of Somalia
Combined Task Force 151 hunts down pirates in the Gulf of Aden
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 
ประจำชาติ:  สหรัฐ 
สมาชิกของหน่วยบังคับใช้กฎหมายยามฝั่งสหรัฐและกองเรือเฉพาะกิจผสม 151 ดำเนินปฏิบัติการตรวจค้นและจับกุมเรือต้องสงสัย จากเรือ เรือยูเอสเอส ฟาร์รากุท (DDG-99) ขึ้นไปบนเรือต้องสงสัย
สมาชิกของชุดความปลอดภัยและความมั่นคงทางทะเลยามฝั่งสหรัฐ (MSST) 91104 เตรียมการสืบสวนเรือเล็กระหว่างปฏิบัติการรักษาความปลอดภัยทางทะเล
พลเรือโท มาร์ก ฟ็อกซ์ (ซ้าย) ผู้บัญชาการกองกำลังผสมทางทะเล จับมือกับ พลเรือตรี ไชยยศ สุนทรนาค ผู้โกองเรือรบฟริเกตที่ 2 ของกองทัพเรือไทย บนเรือหลวงสิมิลัน (AOR-871) ในพิธีสิ้นสุดการปฏิบัติภารกิจ
ภาพเฝ้าตรวจของเรือชูชีพจากเรือเมอร์สค์ อลาบามา ที่ถูกจี้จากโจรสลัดโซมาเลีย
พลเรือตรี อันโฮ จุง แห่งกองทัพเรือสาธารณรัฐเกาหลี เข้ารับตำแหน่งผู้บัญชาการกองเรือเฉพาะกิจผสม 151 จาก พลเรือตรี ธานินทร์ ลิขิตวงศ์ แห่งกองทัพเรือไทย
กัลย์ อิศรเสนา ณ อยุธยา

| ศาสตราจารย์กัลย์ อิศรเสนา ณ อยุธยาป> จ., ม.ป.ช., ม.ว.ม. |
| --- | --- |


เลขาธิการพระราชวัง
ดำรงตำแหน่ง 7 สิงหาคม พ.ศ. 2509 – 23 พฤศจิกายน พ.ศ. 2521
กษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร
ก่อนหน้า: หม่อมทวีวงศ์ถวัลยศักดิ์
ถัดไป: พูนเพิ่ม ไกรฤกษ์
เลขาธิการนายกรัฐมนตรี
ดำรงตำแหน่ง 30 กันยายน พ.ศ. 2500 – 31 ธันวาคม พ.ศ. 2500
นายกรัฐมนตรี: พจน์ สารสิน
ก่อนหน้า: ฉาย วิโรจน์ศิริ
ถัดไป: แสวง เสนาณรงค์
ผู้บังคับการวชิราวุธวิทยาลัย
ดำรงตำแหน่ง 11 กุมภาพันธ์ พ.ศ. 2519 – 30 มิถุนายน พ.ศ. 2539
ก่อนหน้า: พระยาภะรตราชา
ถัดไป: ชัยอนันต์ สมุทวณิช
 
ข้อมูลส่วนบุคคล
เกิด: 24 พฤศจิกายน พ.ศ. 2457
เสียชีวิต: 12 สิงหาคม พ.ศ. 2539 (81 ปี)
ศาสนา: พุทธ
คู่สมรส: ท่านผู้หญิงทินะประภา อิศรเสนา ณ อยุธยา
บุตร: อนุกัลย์ อิศรเสนา ณ อยุธยา คุณหญิงภัทราภา อิศรเสนา ณ อยุธยา

ศาสตราจารย์  กัลย์ อิศรเสนา ณ อยุธยา (24 พฤศจิกายน พ.ศ. 2457 — 12 สิงหาคม พ.ศ. 2539) เป็นองคมนตรีในพระบาทสมเด็จพระมหาภูมิพลอดุลยเดชมหาราช บรมนาถบพิตร อดีตเลขาธิการพระราชวัง และอดีตผู้บังคับการวชิราวุธวิทยาลัย
ประวัติ

ศาสตราจารย์ กัลย์ อิศรเสนา ณ อยุธยา เกิดเมื่อวันที่ 24 พฤศจิกายน พ.ศ. 2457 เป็นบุตรคนแรกของพระยาภะรตราชา (หม่อมหลวงทศทิศ อิศรเสนา) และท่านผู้หญิงขจร ภะรตราชา เมื่อศาสตราจารย์ กัลย์ อิศรเสนา ณ อยุธยา มีอายุได้ 7 ปี พระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าฯ ให้พระยาภะรตราชาออกไปรับราชการเป็นผู้ปกครองนักเรียนไทยในประเทศอังกฤษ
การศึกษา

ศาสตราจารย์ กัลย์ อิศรเสนา ณ อยุธยา ซึ่งติดตามครอบครัวไปประเทศอังกฤษจึงได้เข้าศึกษาชั้นประถมที่โรงเรียนปาร์คเฮาส์ (Park House) ซึ่งเป็นโรงเรียนประจำที่ Paignton ในประเทศอังกฤษ และได้ติดตามครอบครัวกลับสู่ประเทศไทย เมื่อพระบาทสมเด็จพระปกเกล้าเจ้าอยู่หัวทรงพระกรุณาโปรดเกล้าฯ ให้พระยาภะรตราชาย้ายกลับมาดำรงตำแหน่งเลขานุการกระทรวงธรรมการในปี พ.ศ. 2469 แล้วได้เข้าศึกษาต่อที่โรงเรียนมัธยมวัดเทพศิรินทร์จนจบชั้นประโยคมัธยมบริบูรณ์ (มัธยมปีที่ 8) จากนั้นได้เข้าศึกษาต่อในสาขาวิชาวิทยาศาสตร์ ที่คณะอักษรศาสตร์และวิทยาศาสตร์ จุฬาลงกรณ์มหาวิทยาลัย ในระหว่างที่ศึกษาอยู่ในชั้นปีที่ 1 นั้น ได้เข้าสอบชิงทุนสมเด็จพระเจ้าพี่ยาเธอ เจ้าฟ้ามหิดลอดุลเดช กรมขุนสงขลานครินทร์ (สมเด็จพระมหิตลาธิเบศร อดุลยเดชวิกรม พระบรมราชชนก) ได้ไปศึกษาที่โรงเรียนเอาน์เดิล (Oundle) ซึ่งเป็นพับลิคสกูลในอังกฤษที่พระยาภะรตราชาเคยศึกษามาก่อน แล้วเข้าศึกษาต่อที่วิทยาลัยเซนต์แคเธอรีน (St. Catharine’s College) มหาวิทยาลัยเคมบริดจ์ (Cambridge University) สำเร็จการศึกษาชั้นปริญญาตรี (Bachelor of Arts) เมื่อ พ.ศ. 2479 แล้วไปศึกษาต่อที่มหาวิทยาลัยลิเวอร์พูล (University of Liverpool) ได้รับปริญญาวิทยาศาสตร์มหาบัณฑิต (Master of Science) เมื่อ พ.ศ. 2481 จากนั้นไปศึกษาต่อชั้นปริญญามหาบัณฑิต (Master of Arts) ที่มหาวิทยาลัยเคมบริดจ์ และปริญญาดุษฎีบัณฑิตที่มหาวิทยาลัยลิเวอร์พูล สำเร็จการศึกษาเป็น Doctor of Philosophy เมื่อปี พ.ศ. 2483
ชีวิตส่วนตัว

ศาตราจารย์ กัลย์ อิศรเสนา ณ อยุธยา ได้สมรสกับหม่อมราชวงศ์ทินะประภา อิศรเสนา (ราชสกุลเดิม ศุขสวัสดิ) มีบุตรธิดา 2 คน คือ
รองศาสตราจารย์ อนุกัลย์ อิศรเสนา ณ อยุธยา
คุณหญิงภัทราภา อิศรเสนา ณ อยุธยา
การทำงาน > ตำแหน่งราชการ หน้าที่การงาน

พ.ศ. 2483 - อาจารย์ผู้ช่วยโท แผนกวิชาเคมี คณะวิทยาศาสตร์ จุฬาลงกรณ์มหาวิทยาลัย
พ.ศ. 2488 - อาจารย์โท แผนกวิชาเคมี คณะวิทยาศาสตร์ จุฬาลงกรณ์มหาวิทยาลัย
พ.ศ. 2489 - อาจารย์เอก แผนกวิชาเคมี คณะวิทยาศาสตร์ จุฬาลงกรณ์มหาวิทยาลัย
พ.ศ. 2499 - ศาสตราจารย์ แผนกวิชาเคมี คณะวิทยาศาสตร์ จุฬาลงกรณ์มหาวิทยาลัย
พ.ศ. 2500 - เลขาธิการนายกรัฐมนตรี (นายพจน์ สารสิน)
พ.ศ. 2501 - ศาสตราจารย์ จุฬาลงกรณ์มหาวิทยาลัย
พ.ศ. 2502 - ศาสตราจารย์ แผนกวิชาเคมี คณะวิทยาศาสตร์ จุฬาลงกรณ์มหาวิทยาลัย
พ.ศ. 2502 - รับราชการประจำสำนักพระราชวัง
พ.ศ. 2502 - ผู้ช่วยรองเลขาธิการพระราชวัง
พ.ศ. 2504 - รองเลขาธิการพระราชวัง
พ.ศ. 2509 - รักษาการเลขาธิการพระราชวัง
พ.ศ. 2509 - พ.ศ. 2521 - เลขาธิการพระราชวัง
พ.ศ. 2519 - พ.ศ. 2539 - ผู้บังคับการวชิราวุธวิทยาลัย
พ.ศ. 2522 - พ.ศ. 2539 - ทรงพระกรุณาโปรดเกล้า ฯ แต่งตั้งเป็นองคมนตรี (อีกตำแหน่งหนึ่ง)
การทำงาน > การรับราชการ

ศาสตราจารย์ ดร.กัลย์ อิศรเสนา ณ อยุธยา เริ่มรับราชการครั้งแรกเป็นอาจารย์ผู้ช่วยโท แผนกวิชาเคมี คณะวิทยาศาสตร์ จุฬาลงกรณ์มหาวิทยาลัย เมื่อวันที่ 3 ธันวาคม พ.ศ. 2483 แล้วได้เป็นอาจารย์โท อาจารย์เอก และศาสตราจารย์ แผนกวิชาเคมี คณะวิทยาศาสตร์ จุฬาลงกรณ์มหาวิทยาลัย เมื่อวันที่ 29 มกราคม พ.ศ. 2499 แล้วได้ไปช่วยราชการในตำแหน่งเลขาธิการนายกรัฐมนตรีในรัฐบาลนายพจน์ สารสิน เป็นนายกรัฐมนตรี เมื่อนายพจน์ สารสิน กราบถวายบังคมลาออกจากตำแหน่งนายกรัฐมนตรีแล้ว จึงกลับไปรับราชการที่คณะวิทยาศาสตร์ จุฬาลงกรณ์มหาวิทยาลัย ตามเดิม ถึงปี พ.ศ. 2502 ทรงพระกรุณาโปรดเกล้าฯ ให้โอนย้ายไปรับราชการประจำสำนักพระราชวัง แล้วทรงพระกรุณาโปรดเกล้าฯ ให้ดำรงตำแหน่ง ผู้ช่วยเลขาธิการพระราชวัง รองเลขาธิการพระราชวัง และเลขาธิการพระราชวัง เมื่อวันที่ 25 ตุลาคม พ.ศ. 2509